title: Regulamentul de punere în aplicare (UE) nr. 701/2012 al Comisiei din 30 iulie 2012 de modificare a Regulamentului de punere în aplicare (UE) nr. 543/2011 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește sectorul fructelor și legumelor și sectorul fructelor și legumelor prelucrate

text:
               31.7.2012

               RO

               Jurnalul Oficial al Uniunii Europene

               L 203/60

         REGULAMENTUL DE PUNERE ÎN APLICARE (UE) NR. 701/2012 AL COMISIEI
   din 30 iulie 2012
   de modificare a Regulamentului de punere în aplicare (UE) nr. 543/2011 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește sectorul fructelor și legumelor și sectorul fructelor și legumelor prelucrate
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolele 103h, 127 litera (c) și 143, coroborate cu articolul 4,
   întrucât:

               (1)

               Regulamentul (CE) nr. 1234/2007 instituie o organizare comună a piețelor agricole care include sectorul fructelor și legumelor și sectorul fructelor și legumelor prelucrate. În temeiul articolul 103c din acest regulament, programele operaționale în sectorul fructelor și legumelor pot include măsuri de prevenire și gestionare a crizelor, care vizează evitarea și soluționarea crizelor de pe piețele de fructe și legume.

               (2)

               În conformitate cu articolul 79 alineatul (1) din Regulamentul de punere în aplicare (UE) nr. 543/2011 al Comisiei (2), anexa XI la regulamentul de punere în aplicare respectiv stabilește cuantumurile maxime ale sprijinului pentru retragerile de pe piață în cazul produselor enumerate în anexa respectivă. Aceste cuantumuri ar trebui să fie stabilite astfel încât să se evite situația în care retragerile se transformă într-un permanent debușeu reprezentând o alternativă la introducerea produselor pe piață și să se garanteze în același timp că retragerile rămân un instrument eficace de prevenire și gestionare a crizelor.

               (3)

               Pentru a garanta că retragerile rămân un instrument eficace de prevenire și gestionare a situațiilor de criză, cuantumurile maxime ale sprijinului pentru retragerile de pe piață ar trebui să fie majorate pentru acele fructe și legume pentru care nivelurile actuale ale sprijinului sunt deosebit de scăzute în comparație cu prețurile medii de producător în Uniune. Acesta este cazul tomatelor, strugurilor, caiselor, perelor, vinetelor și pepenilor galbeni. În plus, pentru a evita supracompensarea în cazul retragerilor de tomate mai ieftine destinate prelucrării, un cuantum diferențiat ar trebui să fie introdus pentru tomatele produse de la 1 iunie la 31 octombrie, care este perioada în care tomatele destinate prelucrării pot fi retrase de pe piață.

               (4)

               Pentru a încuraja distribuția gratuită a fructelor și legumelor retrase de pe piață în sensul articolul 103d alineatul (4) din Regulamentul (CE) nr. 1234/2007, precum și orice alte destinații echivalente aprobate de statele membre, cuantumul maxim al sprijinului ar trebui să fie fixat la un nivel mai mare decât cel pentru alte destinații, dacă diferența dintre prețul mediu de producător în Uniune și nivelurile maxime de sprijin actuale permite acest lucru, fără să creeze un debușeu ca alternativă la introducerea produselor pe piață. Acesta este cazul conopidei, tomatelor, merelor, strugurilor, caiselor, perelor, vinetelor, pepenilor galbeni, pepenilor verzi, clementinelor și lămâilor.

               (5)

               În vederea facilitării distribuției produselor retrase de pe piață de către organizații caritabile și instituții, aceste organizații și instituții ar trebui să fie obligate să țină o contabilitate financiară pentru operațiunea respectivă numai dacă au solicitat și au obținut de la autoritățile competente din statele membre autorizația de a cere o contribuție financiară simbolică din partea destinatarilor finali. Posibilitatea de a cere o astfel de contribuție ar trebui de asemenea să se aplice produselor proaspete.

               (6)

               Pentru a lua în considerare experiențele anterioare în ceea ce privește aplicarea măsurilor de prevenire și gestionare a crizelor, este oportun să se clarifice definițiile noțiunilor de „recoltare înainte de coacere” și „nerecoltare”, precum și situațiile în care pot fi întreprinse măsuri aferente recoltării înainte de coacere și nerecoltării. În plus, în vederea alinierii diferitelor măsuri de prevenire și gestionare a situațiilor de criză și a creșterii eficacității acestora, este oportun să se elimine obligația specifică prevăzută în articolul 85 alineatul (2) din Regulamentul de punere în aplicare (UE) nr. 543/2011 de a include o analiză de piață obligatorie în notificarea inițială referitoare la fiecare operațiune prevăzută de recoltare înainte de coacere.

               (7)

               Pentru a reacționa la o situație de criză neprevăzută, recoltarea înainte de coacere și nerecoltarea ar trebui să fie posibile pentru fructe și legume cu o perioadă de recoltare mai lungă, chiar dacă recoltarea obișnuită a început deja sau producția comercială a fost deja prelevată din zona în cauză, sub rezerva unor restricții care vor fi stabilite de către statele membre. În astfel de cazuri, ar trebui să se compenseze numai producția care urmează să fie recoltată în termen de șase săptămâni de la operațiune. Ținând cont că plantele producătoare de fructe și legume cu o perioadă de recoltare mai lungă produc adesea produse coapte și necoapte în același timp, este oportun să se facă o derogare de la regula generală conform căreia recoltarea înainte de coacere și nerecoltarea nu se aplică simultan pentru același produs și aceleiași zone într-un anumit an.

               (8)

               Pentru a asigura îndeplinirea obligației de a demonstra că fiecare lot a fost comercializat în conformitate cu condițiile aplicabile și pentru a permite controale vamale eficiente pe baza analizei de risc, ar trebui să se stabilească norme de aplicare în ceea ce privește obligația de a pune la dispoziția autorităților vamale anumite documente relevante pentru controalele care urmează să fie efectuate.

               (9)

               Prin urmare, Regulamentul de punere în aplicare (UE) nr. 543/2011 trebuie modificat în consecință.

               (10)

               Este oportun să se aplice noile cuantumuri de sprijin pentru retragerile de pe piață cu efect retroactiv de la 1 iulie 2012, când începe sezonul de comercializare de vară. Pentru a acorda timp suficient importatorilor să se adapteze la noile norme privind sistemul prețului de intrare, aceste norme ar trebui să se aplice de la 1 septembrie 2012.

               (11)

               Comitetul de gestionare a organizării comune a piețelor agricole nu a emis un aviz în termenul stabilit de președinte,

         ADOPTĂ PREZENTUL REGULAMENT:
   Articolul 1
   Modificări ale Regulamentului de punere în aplicare (UE) nr. 543/2011
   Regulamentul de punere în aplicare (UE) nr. 543/2011 se modifică după cum urmează:

               (1)

               La articolul 80 alineatul (2), al doilea paragraf se înlocuiește cu următorul text:
               „La cerere, statele membre pot permite organizațiilor caritabile și instituțiilor menționate la articolul 103d alineatul (4) din Regulamentul (CE) nr. 1234/2007 să solicite o contribuție simbolică din partea destinatarilor finali ai produselor retrase de pe piață. Atunci când organizațiile caritabile și instituțiile în cauză au obținut autorizația, acestea trebuie, pe lângă obligațiile care le revin în temeiul articolului 83 alineatul (1) din prezentul regulament, să țină o contabilitate financiară a operațiunii în cauză.”

               (2)

               La articolul 83 alineatul (1), litera (b) se înlocuiește cu următorul text:

                           „(b)

                           să țină o contabilitate a stocurilor separată în cazul operațiunilor respective;”

               (3)

               La articolul 84 alineatul (1), literele (a) și (b) se înlocuiesc cu următorul text:

                           „(a)

                           «recoltare înainte de coacere» înseamnă recoltarea totală a produselor necoapte și necomercializabile într-o anumită zonă. Produsele respective nu trebuie să fi fost deteriorate înaintea recoltării înainte de coacere, din cauza fenomenelor meteorologice, a bolilor sau din alte motive.

                           (b)

                           «nerecoltare» înseamnă încetarea actualului ciclu de producție din zona în cauză în cazul în care produsul este bine dezvoltat și este intact, de o calitate mulțumitoare și vandabil. Distrugerea produselor ca urmare a unui fenomen meteorologic sau a unei boli nu poate fi considerată nerecoltare.”

               (4)

               Articolul 85 se modifică după cum urmează:

                           (a)

                           la alineatul (2), al doilea paragraf se elimină;

                           (b)

                           alineatul (3) se înlocuiește cu următorul text:
                           „3.   Măsurile privind recoltarea înainte de coacere nu se aplică fructelor și legumelor a căror recoltare obișnuită a început deja, și măsurile privind nerecoltarea nu se aplică în cazul în care producția comercială a fost prelevată din zona respectivă în cursul ciclului de producție normal.
                           Cu toate acestea, primul paragraf nu se aplică plantelor care produc fructe și legume cu o perioadă de recoltare ce depășește o lună. În astfel de cazuri, cuantumurile menționate la alineatul (4) vor compensa numai producția care urmează să fie recoltată în termen de șase săptămâni de la operațiunea de recoltare înainte de coacere sau de nerecoltare. Plantele care produc fructele și legumele în cauză nu pot fi utilizate în alte scopuri de producție după ce operațiunea a avut loc.
                           În scopul aplicării dispozițiilor celui de-al doilea paragraf, statele membre pot interzice aplicarea măsurilor privind recoltarea în stare necoaptă și nerecoltarea dacă, în ceea ce privește recoltarea în stare necoaptă, o parte semnificativă din recoltarea obișnuită a fost efectuată și dacă, în ceea ce privește nerecoltarea, o parte semnificativă din producția comercială a fost deja prelevată. Un stat membru care intenționează să aplice această dispoziție stabilește, în cadrul strategiei sale naționale, partea pe care o consideră semnificativă.
                           Recoltarea înainte de coacere și nerecoltarea nu se aplică simultan aceluiași produs și aceleiași zone într-un anumit an, cu excepția situației descrise în cel de-al doilea paragraf, caz în care ambele operațiuni pot fi aplicate simultan.”

                           (c)

                           la alineatul (4), litera (b) se înlocuiește cu următorul text:

                                       „(b)

                                       la un nivel care acoperă maximum 90% din nivelul maxim al sprijinului pentru retragerile de pe piață aplicabil retragerilor pentru alte destinații decât distribuția gratuită prevăzută la articolul 103d alineatul (4) din Regulamentul (CE) nr. 1234/2007.”

               (5)

               La articolul 109 alineatul (5), litera (a) se înlocuiește cu următorul text:

                           „(a)

                           un control prin eșantionare privind contabilitatea stocurilor care trebuie ținută de către destinatari și privind contabilitatea financiară a organizațiilor caritabile și instituțiilor în cauză în cazul în care se aplică cel de-al doilea paragraf din articolul 80 alineatul (2);”

               (6)

               Articolul 110 se modifică după cum urmează:

                           (a)

                           la alineatul (1), al doilea paragraf se elimină;

                           (b)

                           la alineatul (2) se adaugă următorul al treilea paragraf:
                           „Atunci când se aplică al doilea paragraf din articolul 85 alineatul (3), cerința prevăzută la primul paragraf din acest alineat, conform căreia nu a avut loc o recoltare parțială, nu se aplică.”

                           (c)

                           se introduce următorul alineat (2a):
                           „2a.   Atunci când se aplică al doilea paragraf din articolul 85 alineatul (3), statele membre se asigură că plantele producătoare de fructe și legume pentru care au fost întreprinse măsuri privind nerecoltarea și recoltarea înainte de coacere nu sunt utilizate pentru alte scopuri de producție.”

               (7)

               Articolul 121 se modifică după cum urmează:

                           (a)

                           la alineatul (1), se elimină litera (a);

                           (b)

                           La alineatul (2) se adaugă următorul paragraf:
                           „Litera (b) de la primul paragraf al prezentului alineat nu se aplică în cazul în care se aplică cel de-al doilea paragraf al articolului 85 alineatul (3).”

               (8)

               La articolul 137 alineatul (4), se adaugă următoarele al patrulea și al cincilea paragrafe:
               „Pentru a dovedi că lotul a fost comercializat în condițiile stabilite la primul paragraf, importatorul trebuie să pună la dispoziție, pe lângă factură, toate documentele necesare pentru realizarea controalelor vamale relevante în legătură cu vânzarea și desfacerea fiecărui produs al lotului în cauză. Acestea includ documente referitoare la transportul, asigurarea, manipularea și depozitarea lotului.
               În cazul în care standardele de comercializare la care se face referire în articolul 3 cer ca pe ambalaj să se indice soiul sau tipul comercial al fructelor și legumelor, soiul sau tipul comercial al fructelor și legumelor care fac parte din lot trebuie să fie indicate pe documentele referitoare la transport, facturi și comanda de livrare.”

               (9)

               Anexa XI se înlocuiește cu textul din anexa la prezentul regulament.

         Articolul 2
   Intrare în vigoare
   Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
   Cu toate acestea, punctul 8 de la articolul 1 se aplică de la 1 septembrie 2012 și punctul 9 de la articolul 1 se aplică de la 1 iulie 2012.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 30 iulie 2012.

            Pentru Comisie

            Președintele

         José Manuel BARROSO

      (1)  JO L 299, 16.11.2007, p. 1.

      (2)  JO L 157, 15.6.2011, p. 1.

      ANEXĂ

            „ANEXA XI

               Cuantumurile maxime ale sprijinului pentru retragerile de pe piață, menționate la articolul 79 alineatul (1)

                        Produs

                        Sprijin maxim (EUR/100 kg)

                        Distribuire gratuită

                        Alte destinații

                        Conopidă

                        15,69

                        10,52

                        Tomate (1 iunie - 31 octombrie)

                        7,25

                        7,25

                        Tomate (1 noiembrie-31 mai)

                        27,45

                        18,30

                        Mere

                        16,98

                        13,22

                        Struguri

                        39,16

                        26,11

                        Caise

                        40,58

                        27,05

                        Nectarine

                        26,90

                        26,90

                        Piersici

                        26,90

                        26,90

                        Pere

                        23,85

                        15,90

                        Vinete

                        22,78

                        15,19

                        Pepeni galbeni

                        31,37

                        20,91

                        Pepeni verzi

                        8,85

                        6,00

                        Portocale

                        21,00

                        21,00

                        Mandarine

                        19,50

                        19,50

                        Clementine

                        22,16

                        19,50

                        Satsume

                        19,50

                        19,50

                        Lămâi

                        23,99

                        19,50”


title: Regulamentul de punere în aplicare (UE) 2016/1153 al Comisiei din 14 iulie 2016 de stabilire a ratei de ajustare a plăților directe în temeiul Regulamentului (UE) nr. 1306/2013 al Parlamentului European și al Consiliului pentru anul calendaristic 2016

text:
               15.7.2016

               RO

               Jurnalul Oficial al Uniunii Europene

               L 190/76

         REGULAMENTUL DE PUNERE ÎN APLICARE (UE) 2016/1153 AL COMISIEI
   din 14 iulie 2016
   de stabilire a ratei de ajustare a plăților directe în temeiul Regulamentului (UE) nr. 1306/2013 al Parlamentului European și al Consiliului pentru anul calendaristic 2016
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1306/2013 al Parlamentului European și al Consiliului din 17 decembrie 2013 privind finanțarea, gestionarea și monitorizarea politicii agricole comune și de abrogare a Regulamentelor (CEE) nr. 352/78, (CE) nr. 165/94, (CE) nr. 2799/98, (CE) nr. 814/2000, (CE) nr. 1290/2005 și (CE) nr. 485/2008 ale Consiliului (1), în special articolul 26 alineatul (3),
   după consultarea Comitetului pentru fondurile agricole,
   întrucât:

               (1)

               În temeiul articolului 25 din Regulamentul (UE) nr. 1306/2013, trebuie să se stabilească o rezervă menită să ofere sprijin suplimentar sectorului agricol în cazul unor crize majore care afectează producția sau distribuția agricolă prin aplicarea, la începutul fiecărui an, a unei reduceri a plăților directe cu ajutorul mecanismului de disciplină financiară menționat la articolul 26 din regulamentul respectiv.

               (2)

               Articolul 26 alineatul (1) din Regulamentul (UE) nr. 1306/2013 prevede că, pentru a se asigura respectarea plafoanelor anuale stabilite prin Regulamentul (UE, Euratom) nr. 1311/2013 al Consiliului (2) pentru finanțarea cheltuielilor de piață și a plăților directe, trebuie stabilită o rată de ajustare a plăților directe atunci când estimările referitoare la finanțarea măsurilor finanțate în cadrul subplafonului respectiv pentru un anumit exercițiu financiar arată că plafoanele anuale aplicabile vor fi depășite.

               (3)

               Rezerva pentru situațiile de criză în sectorul agricol, inclusă în proiectul de buget al Comisiei pentru 2017, este de 450,5 milioane EUR în prețuri curente. Pentru a acoperi respectiva sumă, mecanismul de disciplină financiară trebuie să se aplice plăților directe din cadrul schemelor de sprijin menționate în anexa I la Regulamentul (UE) nr. 1307/2013 al Parlamentului European și al Consiliului (3) pentru anul calendaristic 2016.

               (4)

               Estimările plăților directe și ale cheltuielilor de piață stabilite în proiectul de buget al Comisiei pentru anul 2017 arată că nu este necesară nicio măsură suplimentară de disciplină financiară.

               (5)

               Acționând în conformitate cu articolul 26 alineatul (2) din Regulamentul (UE) nr. 1306/2013, Comisia a adoptat, la 22 martie 2016, o Propunere de regulament al Parlamentului European și al Consiliului de stabilire a ratei de ajustare prevăzute în Regulamentul (UE) nr. 1306/2013 pentru plățile directe în ceea ce privește anul calendaristic 2016 (4).

               (6)

               Parlamentul European și Consiliul nu au stabilit respectiva rată de ajustare până la 30 iunie 2016. Prin urmare, în conformitate cu articolul 26 alineatul (3) din Regulamentul (UE) nr. 1306/2013, Comisia trebuie să stabilească rata de ajustare printr-un act de punere în aplicare și să informeze imediat Parlamentul European și Consiliul în acest sens.

               (7)

               În conformitate cu articolul 26 alineatul (4) din Regulamentul (UE) nr. 1306/2013, rata de ajustare poate fi adaptată de Comisie până la 1 decembrie 2016, pe baza noilor informații pe care le deține. În cazul disponibilității unor noi informații, Comisia va ține seama de acestea și va adopta un regulament de punere în aplicare care să adapteze rata de ajustare până la 1 decembrie 2016, în contextul scrisorii rectificative aferente proiectului de buget pentru 2017.

               (8)

               Ca regulă generală, fermierii care depun o cerere de ajutor sub forma unor plăți directe aferente unui an calendaristic (N) primesc sumele respective într-o perioadă de plată prestabilită din exercițiul financiar (N+1). Cu toate acestea, statele membre pot efectua cu întârziere plățile către fermieri, după respectiva perioadă de plată, în anumite limite. Astfel de plăți întârziate pot fi efectuate într-un exercițiu financiar ulterior. Atunci când disciplina financiară este aplicată pentru un anumit an calendaristic, rata de ajustare nu ar trebui să se aplice plăților pentru care cererile de ajutor au fost depuse în alți ani calendaristici decât cel pentru care se aplică disciplina financiară. Prin urmare, pentru a se asigura un tratament egal al fermierilor, este adecvat să se prevadă că rata de ajustare se aplică numai plăților pentru care s-au depus cereri de ajutor în anul calendaristic pentru care se aplică disciplina financiară, indiferent de momentul în care sunt efectuate plățile către fermieri.

               (9)

               Articolul 8 alineatul (1) din Regulamentul (UE) nr. 1307/2013 prevede că rata de ajustare aplicată plăților directe stabilită în conformitate cu articolul 26 din Regulamentul (UE) nr. 1306/2013 se aplică numai plăților directe care depășesc 2 000 EUR și care urmează să fie acordate fermierilor în anul calendaristic corespunzător. În plus, articolul 8 alineatul (2) din Regulamentul (UE) nr. 1307/2013 prevede că, în urma introducerii progresive a plăților directe, rata de ajustare se aplică Croației numai de la 1 ianuarie 2022. Prin urmare, rata de ajustare care urmează să fie stabilită prin prezentul regulament ar trebui să nu se aplice plăților către fermierii din respectivul stat membru,

         ADOPTĂ PREZENTUL REGULAMENT:
   Articolul 1
   (1)   În scopul stabilirii ratei de ajustare în conformitate cu articolele 25 și 26 din Regulamentul (UE) nr. 1306/2013 și în conformitate cu articolul 8 alineatul (1) din Regulamentul (UE) nr. 1307/2013, cuantumurile plăților directe care urmează să fie acordate fermierilor în cadrul schemelor de sprijin menționate în anexa I la Regulamentul (UE) nr. 1307/2013 și care depășesc 2 000 EUR pentru o cerere de ajutor depusă pentru anul calendaristic 2016 se reduc cu o rată de ajustare de 1,366744 %.
   (2)   Reducerea prevăzută la alineatul (1) nu se aplică în Croația.
   Articolul 2
   Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 14 iulie 2016.

            Pentru Comisie

            Președintele

         Jean-Claude JUNCKER

      (1)  JO L 347, 20.12.2013, p. 549.

      (2)  Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020 (JO L 347, 20.12.2013, p. 884).

      (3)  Regulamentul (UE) nr. 1307/2013 al Parlamentului European și al Consiliului din 17 decembrie 2013 de stabilire a unor norme privind plățile directe acordate fermierilor prin scheme de sprijin în cadrul politicii agricole comune și de abrogare a Regulamentului (CE) nr. 637/2008 al Consiliului și a Regulamentului (CE) nr. 73/2009 al Consiliului (JO L 347, 20.12.2013, p. 608).

      (4)  COM(2016) 159.


title: Regulamentul de punere în aplicare (UE) nr. 882/2013 al Comisiei din 13 septembrie 2013 de stabilire a taxelor de import în sectorul cerealelor aplicabile de la 16 septembrie 2013

text:
               14.9.2013

               RO

               Jurnalul Oficial al Uniunii Europene

               L 245/11

         REGULAMENTUL DE PUNERE ÎN APLICARE (UE) NR. 882/2013 AL COMISIEI
   din 13 septembrie 2013
   de stabilire a taxelor de import în sectorul cerealelor aplicabile de la 16 septembrie 2013
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul (UE) nr. 642/2010 al Comisiei din 20 iulie 2010 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește taxele de import în sectorul cerealelor (2), în special articolul 2 alineatul (1),
   întrucât:

               (1)

               Articolul 136 alineatul (1) din Regulamentul (CE) nr. 1234/2007 stipulează că, pentru produsele care se încadrează la codurile NC 1001 19 00, 1001 11 00, ex 1001 91 20 (grâu comun, destinat însămânțării), ex 1001 99 00 (grâu comun de calitate superioară, cu excepția grâului destinat însămânțării), 1002 10 00, 1002 90 00, 1005 10 90, 1005 90 00, 1007 10 90 și 1007 90 00, taxa de import este egală cu prețul de intervenție valabil pentru astfel de produse la data importării, majorat cu 55 % și diminuat cu prețul de import CIF aplicabil expedierii în cauză. Cu toate acestea, taxa respectivă nu poate depăși nivelul taxelor din Tariful vamal comun.

               (2)

               Articolul 136 alineatul (2) din Regulamentul (CE) nr. 1234/2007 prevede că, pentru calcularea taxei de import menționate la alineatul (1) din articolul respectiv, se stabilesc periodic prețuri de import CIF reprezentative pentru produsele în cauză.

               (3)

               În conformitate cu articolul 2 alineatul (2) din Regulamentul (UE) nr. 642/2010, prețul care trebuie utilizat pentru calcularea taxei de import pentru produsele care se încadrează la codurile NC 1001 19 00, 1001 11 00, ex 1001 91 20 (grâu comun, destinat însămânțării), ex 1001 99 00 (grâu comun de calitate superioară, cu excepția grâului destinat însămânțării), 1002 10 00, 1002 90 00, 1005 10 90, 1005 90 00, 1007 10 90 și 1007 90 00 este prețul de import CIF reprezentativ zilnic, stabilit în conformitate cu metoda prevăzută la articolul 5 din regulamentul menționat.

               (4)

               Este necesar să se stabilească taxele de import pentru perioada începând cu 16 septembrie 2013, aplicabile până la stabilirea și intrarea în vigoare a unei noi taxe.

               (5)

               Dat fiind că este necesar să se asigure aplicarea acestei măsuri cât mai curând posibil după ce au devenit disponibile datele actualizate, prezentul regulament trebuie să intre în vigoare la data publicării,

         ADOPTĂ PREZENTUL REGULAMENT:
   Articolul 1
   Începând de la 16 septembrie 2013, taxele de import în sectorul cerealelor menționate la articolul 136 alineatul (1) din Regulamentul (CE) nr. 1234/2007 sunt stabilite în anexa I la prezentul regulament, pe baza elementelor menționate în anexa II.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 13 septembrie 2013.

            Pentru Comisie, pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 187, 21.7.2010, p. 5.

      ANEXA I

         Taxe la import pentru produsele menționate la articolul 136 alineatul (1) din Regulamentul (CE) nr. 1234/2007 aplicabile de la 16 septembrie 2013

                  Codul NC

                  Descrierea mărfurilor

                  Taxa de import (1)

                  (EUR/t)

                  1001 19 00
                  1001 11 00

                     GRÂU dur de calitate superioară

                  0,00

                  de calitate medie

                  0,00

                  de calitate inferioară

                  0,00

                  ex 1001 91 20

                     GRÂU comun, destinat însămânțării

                  0,00

                  ex 1001 99 00

                     GRÂU comun de calitate superioară, cu excepția grâului destinat însămânțării

                  0,00

                  1002 10 00
                  1002 90 00

                     SECARĂ

                  0,00

                  1005 10 90

                     PORUMB destinat însămânțării, cu excepția porumbului hibrid

                  0,00

                  1005 90 00

                     PORUMB, cu excepția porumbului destinat însămânțării (2)

                  0,00

                  1007 10 90
                  1007 90 00

                     SORG boabe, cu excepția sorgului hibrid destinat însămânțării

                  0,00

         (1)  Importatorul poate beneficia, în conformitate cu articolul 2 alineatul (4) din Regulamentul (UE) nr. 642/2010, de o reducere a taxelor de:

                  —

                  3 EUR/t, dacă portul de descărcare se află în Marea Mediterană (dincolo de Strâmtoarea Gibraltar) sau în Marea Neagră, în cazul în care mărfurile sosesc în Uniune prin Oceanul Atlantic sau prin Canalul Suez;

                  —

                  2 EUR/t, dacă portul de descărcare se află în Danemarca, în Estonia, în Irlanda, în Letonia, în Lituania, în Polonia, în Finlanda, în Suedia, în Regatul Unit sau pe coasta atlantică a Peninsulei Iberice, în cazul în care mărfurile sosesc în Uniune prin Oceanul Atlantic.

         (2)  Importatorul poate beneficia de o reducere forfetară de 24 EUR pe tonă atunci când sunt îndeplinite condițiile stabilite la articolul 3 din Regulamentul (UE) nr. 642/2010.

      ANEXA II

         Elemente pentru calcularea taxelor prevăzute în anexa I

      30.8.2013-12.9.2013

                  1.

                  Valori medii pentru perioada de referință menționată la articolul 2 alineatul (2) din Regulamentul (UE) nr. 642/2010:

                              (EUR/t)

                              Grâu comun (1)

                              Porumb

                              Grâu dur, calitate superioară

                              Grâu dur, calitate medie (2)

                              Grâu dur, calitate inferioară (3)

                              Bursa

                              Minnéapolis

                              Chicago

                              —

                              —

                              —

                              Cotația

                              211,95

                              142,54

                              —

                              —

                              —

                              Prețul FOB USA

                              —

                              —

                              227,15

                              217,15

                              197,15

                              Primă pentru Golf

                              —

                              27,64

                              —

                              —

                              —

                              Primă pentru Marile Lacuri

                              36,18

                              —

                              —

                              —

                              —

                  2.

                  Valori medii pentru perioada de referință menționată la articolul 2 alineatul (2) din Regulamentul (UE) nr. 642/2010:

                              Costuri de navlu: Golful Mexic–Rotterdam:

                              16,23 EUR/t

                              Costuri de navlu: Marile Lacuri–Rotterdam:

                              50,08 EUR/t

         (1)  Primă pozitivă de 14 EUR/t încorporată [articolul 5 alineatul (3) din Regulamentul (UE) nr. 642/2010].

         (2)  Primă negativă de 10 EUR/t [articolul 5 alineatul (3) din Regulamentul (UE) nr. 642/2010].

         (3)  Primă negativă de 30 EUR/t [articolul 5 alineatul (3) din Regulamentul (UE) nr. 642/2010].


title: Regulamentul de punere în aplicare (UE) nr. 1155/2012 al Comisiei din 5 decembrie 2012 de modificare pentru a 183-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități care au legătură cu rețeaua Al-Qaida

text:
               7.12.2012

               RO

               Jurnalul Oficial al Uniunii Europene

               L 335/40

         REGULAMENTUL DE PUNERE ÎN APLICARE (UE) NR. 1155/2012 AL COMISIEI
   din 5 decembrie 2012
   de modificare pentru a 183-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități care au legătură cu rețeaua Al-Qaida
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 881/2002 al Consiliului din 27 mai 2002 de instituire a unor măsuri restrictive specifice împotriva anumitor persoane și entități care au legătură cu rețeaua Al-Qaida (1), în special articolul 7 alineatul (1) litera (a) și articolul 7a alineatul (5),
   întrucât:

               (1)

               Anexa I la Regulamentul (CE) nr. 881/2002 enumeră persoanele, grupurile și entitățile cărora li se aplică înghețarea fondurilor și a resurselor economice în temeiul regulamentului menționat anterior.

               (2)

               La 26 noiembrie 2012, Comitetul pentru sancțiuni al Consiliului de Securitate al Organizației Națiunilor Unite a hotărât eliminarea a șase entități de pe lista persoanelor, grupurilor și entităților cărora ar trebui să li se aplice înghețarea fondurilor și a resurselor economice.

               (3)

               Prin urmare, anexa I la Regulamentul (CE) nr. 881/2002 ar trebui modificată în consecință,

         ADOPTĂ PREZENTUL REGULAMENT:
   Articolul 1
   Anexa I la Regulamentul (CE) nr. 881/2002 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 5 decembrie 2012.

            Pentru Comisie, pentru președinte

            Șef al Serviciului Instrumente de Politică Externă

      (1)  JO L 139, 29.5.2002, p. 9.

      ANEXĂ
      Anexa I la Regulamentul (CE) nr. 881/2002 se modifică după cum urmează:
      La rubrica „Persoane juridice, grupuri și entități” se elimină următoarele mențiuni:

                  (a)

                     „Al-Hamati Sweets Bakeries (fabrică de dulciuri). Adresă: Al-Mukallah, Hadhramawt Governorate, Yemen. Alte informații: (a) deținută de Mohammad Hamdi Mohammad Sadiq al-Ahdal; (b) se presupune că nu mai există. Data desemnării menționată la articolul 2a alineatul (4) litera (b): 17.10.2001.”

                  (b)

                     „Benevolence International Foundation [alias (a) Al-Bir Al-Dawalia, (b) BIF, (c) BIF-USA, (d) Mezhdunarodnyj Blagotvoritel’nyj Fond]. Adresă: (a) 8820, Mobile Avenue, 1A, Oak Lawn, Illinois, 60453, Statele Unite ale Americii, (b) P.O. box 548, Worth, Illinois, 60482, Statele Unite ale Americii, (c) (anterior) 9838, S. Roberts Road, Suite 1W, Palos Hills, Illinois, 60465, Statele Unite ale Americii, (d) (anterior) 20-24, Branford Place, Suite 705, Newark, New Jersey, 07102, Statele Unite ale Americii, (e) PO box 1937, Khartoum, Sudan, (f) Bangladesh, (g) Fâșia Gaza, (h) Yemen. Alte informații: (a) numărul de identificare a angajatorului: 36-3823186 (Statele Unite ale Americii), (b) numele fundației din Țările de Jos este: Stichting Benevolence International Nederland (BIN).”

                  (c)

                     „Bosanska Idealna Futura [alias (a) BIF-Bosnia, (b) Bosnian Ideal Future]. Alte informații: (a) Bosanska Idealna Futura a fost înregistrată oficial în Bosnia și Herțegovina ca asociație și organizație umanitară cu numărul de înregistrare 59; (b) aceasta a fost succesorul legal al filialelor din Bosnia și Herțegovina ale organizației Benevolence International Foundation care desfășura activități prin intermediul BECF Charitable Educational Center, Benevolence Educational Center; (c) Bosanska Idealna Futura nu mai funcționa în decembrie 2008. Data desemnării menționată la articolul 2a alineatul (4) litera (b): 21.11.2002.”

                  (d)

                     „Heyatul Ulya. Adresa: Mogadiscio, Somalia. Data desemnării menționată la articolul 2a alineatul (4) litera (b): 9.11.2001.”

                  (e)

                     „Red. Sea Barakat Company Limited. Adresa: Mogadiscio, Somalia. Data desemnării menționată la articolul 2a alineatul (4) litera (b): 9.11.2001.”

                  (f)

                     „Somali internet Company. Adresa: Mogadiscio, Somalia. Data desemnării menționată la articolul 2a alineatul (4) litera (b): 9.11.2001.”


title: Regulamentul de punere în aplicare (UE) nr. 669/2011 al Comisiei din 12 iulie 2011 de modificare a Regulamentului (CE) nr. 376/2008 de stabilire a normelor comune de aplicare a sistemului de licențe de import și export și de certificate de fixare în avans pentru produsele agricole

text:
               13.7.2011

               RO

               Jurnalul Oficial al Uniunii Europene

               L 183/4

         REGULAMENTUL DE PUNERE ÎN APLICARE (UE) NR. 669/2011 AL COMISIEI
   din 12 iulie 2011
   de modificare a Regulamentului (CE) nr. 376/2008 de stabilire a normelor comune de aplicare a sistemului de licențe de import și export și de certificate de fixare în avans pentru produsele agricole
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole (Regulamentul unic OCP) (1), în special articolul 134 coroborat cu articolul 4,
   întrucât:

               (1)

               În scopul gestionării importurilor și exporturilor, Comisiei i-a fost conferită competența de a determina produsele pentru care importul și/sau exportul se vor efectua sub rezerva prezentării unei licențe. Atunci când evaluează necesitatea unui sistem de licențe, Comisia trebuie să țină seama de instrumentele adecvate de gestionare a piețelor și în special de cele de monitorizare a importurilor.

               (2)

               Prin Regulamentul (CE) nr. 376/2008 al Comisiei (2) s-a introdus obligația de a prezenta o licență de import pentru importurile de mere proaspete încadrate la codul NC 0808 10 80, ca urmare a faptului că producătorii de mere din Uniunea Europeană s-au confruntat cu o situație dificilă cauzată, printre altele, de o creștere considerabilă a importurilor de mere din anumite țări terțe din emisfera sudică.

               (3)

               În prezent, există alte mijloace care permit monitorizarea eficace a importurilor. În scopul simplificării și reducerii sarcinii administrative care le revine statelor membre și operatorilor, obligativitatea prezentării unei licențe de import pentru importurile de mere trebuie suprimată la sfârșitul actualei perioade de declanșare menționate în anexa XVIII la Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește sectorul fructelor și legumelor și sectorul fructelor și legumelor prelucrate (3).

               (4)

               Prin urmare, Regulamentul (CE) nr. 376/2008 trebuie modificat în consecință.

               (5)

               Din motive de claritate, este oportun să se prevadă norme cu privire la licențele de import care au fost eliberate pentru importul de mere proaspete încadrate la codul NC 0808 10 80 și care sunt încă valabile la data aplicării prezentului regulament.

               (6)

               Comitetul de gestionare a organizării comune a piețelor agricole nu a emis un aviz în termenul stabilit de președinte,

         ADOPTĂ PREZENTUL REGULAMENT:
   Articolul 1
   Punctul G din partea I a anexei II la Regulamentul (CE) nr. 376/2008 se înlocuiește cu următorul text:

      „G.   Fructe și legume
         [partea IX din anexa I la Regulamentul (CE) nr. 1234/2007]

                  Codul NC

                  Denumirea

                  Cuantumul garanției

                  Perioada de valabilitate:

                  Cantități nete (4)

                  0703 20 00

                  Usturoi, proaspăt sau refrigerat, inclusiv produse importate în cadrul contingentelor tarifare în conformitate cu articolul 1 alineatul (2) litera (a) punctul (iii)

                  50 EUR/t

                  3 luni de la data eliberării, în conformitate cu articolul 22 alineatul (1)

                  (—)

                  ex 0703 90 00

                  Alte aliacee, proaspete sau refrigerate, inclusiv produse importate în cadrul contingentelor tarifare în conformitate cu articolul 1 alineatul (2) litera (a) punctul (iii)

                  50 EUR/t

                  3 luni de la data eliberării, în conformitate cu articolul 22 alineatul (1)

                  (—)

                              (—)

                              Se solicită prezentarea unei licențe sau a unui certificat pentru orice cantitate.”

   Articolul 2
   La cererea părților interesate, garanțiile constituite pentru eliberarea licențelor de import pentru importurile de mere proaspete încadrate la codul NC 0808 10 80 se restituie atunci când se îndeplinesc următoarele condiții:

               (a)

               licențele sunt încă valabile la data aplicării prezentului regulament;

               (b)

               licențele au fost utilizate numai parțial sau nu au fost utilizate de loc până la data aplicării prezentului regulament.

         Articolul 3
   Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
   Se aplică de la 1 septembrie 2011.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 12 iulie 2011.

            Pentru Comisie

            Președintele

         José Manuel BARROSO

      (1)  JO L 299, 16.11.2007, p. 1.

      (2)  JO L 114, 26.4.2008, p. 3.

      (3)  JO L 157, 15.6.2011, p. 1.

      (4)  Cantități maxime pentru care nu este necesar să se prezinte o licență sau un certificat, în temeiul articolului 4 alineatul (1) litera (d). Aceste restricții nu se aplică în cazul importurilor care fac obiectul unor condiții preferențiale sau din cadrul contingentului tarifar.

               (—)

               Se solicită prezentarea unei licențe sau a unui certificat pentru orice cantitate.”


title: Regulamentul de punere în aplicare (UE) 2017/873 al Comisiei din 22 mai 2017 privind autorizarea substanței L-triptofan produse de Escherichia coli ca aditiv pentru hrana tuturor speciilor de animale (Text cu relevanță pentru SEE. )

text:
                  23.5.2017

                  RO

                  Jurnalul Oficial al Uniunii Europene

                  L 134/14

            REGULAMENTUL DE PUNERE ÎN APLICARE (UE) 2017/873 AL COMISIEI
      din 22 mai 2017
      privind autorizarea substanței L-triptofan produse de Escherichia coli ca aditiv pentru hrana tuturor speciilor de animale
      (Text cu relevanță pentru SEE)
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
      întrucât:

                  (1)

                  Regulamentul (CE) nr. 1831/2003 prevede autorizarea aditivilor destinați utilizării în hrana animalelor și stabilește motivele și procedurile de acordare a unei astfel de autorizații. Articolul 10 din regulamentul respectiv prevede reevaluarea aditivilor autorizați în temeiul Directivei 82/471/CEE a Consiliului (2).

                  (2)

                  Substanța L-triptofan a fost autorizată fără limită de timp, în conformitate cu Directiva 82/471/CEE, prin Directiva 88/485/CEE a Comisiei (3). Aditivul în cauză a fost ulterior înscris în Registrul aditivilor pentru hrana animalelor ca produs existent, în conformitate cu articolul 10 alineatul (1) din Regulamentul (CE) nr. 1831/2003.

                  (3)

                  În conformitate cu articolul 10 alineatul (2) coroborat cu articolul 7 din Regulamentul (CE) nr. 1831/2003, au fost depuse cereri pentru reevaluarea substanței L-triptofan ca aditiv pentru hrana tuturor speciilor de animale. În conformitate cu articolul 7 din regulamentul respectiv, au fost, de asemenea, introduse cereri pentru autorizarea substanței L-triptofan pentru toate speciile de animale. Cererile au fost însoțite de informațiile și de documentele necesare în temeiul articolului 7 alineatul (3) din Regulamentul (CE) nr. 1831/2003.

                  (4)

                  Cererile se referă la autorizarea substanței L-triptofan produse de Escherichia coli KCCM 11132P, Escherichia coli DSM 25084, Escherichia coli FERM BP-11200, Escherichia coli FERM BP-11354, Escherichia coli CGMCC 7.59 sau Escherichia coli CGMCC 3667 ca aditiv pentru hrana tuturor speciilor de animale, care trebuie clasificat în categoria „aditivilor nutriționali”.

                  (5)

                  Autoritatea Europeană pentru Siguranța Alimentară (denumită în continuare „autoritatea”) a concluzionat în avizele sale din 11 septembrie 2013 (4), 10 aprilie 2014 (5), 9 septembrie 2014 (6), 29 ianuarie 2015 (7), 10 septembrie 2015 (8), 1 decembrie 2015 (9), 25 ianuarie 2017 (10) și din 25 ianuarie 2017 (11) că, în condițiile de utilizare propuse, substanța L-triptofan produsă de Escherichia coli KCCM 11132P, Escherichia coli DSM 25084, Escherichia coli FERM BP-11200, Escherichia coli FERM BP-11354, Escherichia coli CGMCC 7.59 și Escherichia coli CGMCC 3667 nu are un efect advers asupra sănătății animalelor, asupra sănătății oamenilor sau asupra mediului și că este considerată o sursă eficace de triptofan, un aminoacid esențial pentru hrana animalelor; solicitantul autorizației pentru substanța L-triptofan produsă de Escherichia coli DSM 25084 a furnizat dovezi ale faptului că, în urma unei modificări a procesului de fabricație, nivelul de endotoxine al aditivului a fost redus la un nivel acceptabil; pentru ca substanța L-triptofan administrată ca supliment să fie pe deplin eficace pentru rumegătoare, aceasta ar trebui să fie protejată contra degradării în rumen. Autoritatea nu consideră că sunt necesare cerințe specifice pentru monitorizarea ulterioară introducerii pe piață. Ea a verificat, de asemenea, raportul referitor la metoda de analiză a aditivului în hrana pentru animale, prezentat de laboratorul de referință înființat prin Regulamentul (CE) nr. 1831/2003.

                  (6)

                  Evaluarea substanței L-triptofan arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea substanței respective ar trebui autorizată în conformitate cu specificațiile din anexa la prezentul regulament.

                  (7)

                  Deoarece niciun motiv de siguranță nu impune aplicarea imediată a modificărilor condițiilor de autorizare a substanței L-triptofan, este oportun să se prevadă o perioadă de tranziție pentru a permite părților interesate să se pregătească pentru a îndeplini noile cerințe care decurg din autorizare.

                  (8)

                  Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

            ADOPTĂ PREZENTUL REGULAMENT:
      Articolul 1
      Autorizare
      Substanța menționată în anexă, aparținând categoriei de aditivi „aditivi nutriționali” și grupului funcțional „aminoacizi, sărurile acestora și produsele analoage”, este autorizată ca aditiv pentru hrana animalelor în condițiile prevăzute în anexă.
      Articolul 2
      Măsuri tranzitorii
      (1)   Substanța menționată în anexă autorizată prin Directiva 88/485/CEE a Comisiei și preamestecurile care o conțin pot fi introduse pe piață până la 12 decembrie 2017, în conformitate cu normele aplicabile înainte de 12 iunie 2017, și utilizate până la epuizarea stocurilor existente.
      (2)   Materiile prime destinate hranei pentru animale și hrana combinată pentru animale care conțin substanța menționată la alineatul (1) și care sunt produse și etichetate înainte de 12 iunie 2018, în conformitate cu normele aplicabile înainte de 12 iunie 2017 pot fi puse pe piață și utilizate până la epuizarea stocurilor existente dacă sunt destinate animalelor de la care se obțin produse alimentare.
      (3)   Materiile prime destinate hranei pentru animale și hrana combinată pentru animale care conțin substanțele menționate la alineatul (1) și care sunt produse și etichetate înainte de 12 iunie 2019, în conformitate cu normele aplicabile înainte de 12 iunie 2017 pot fi puse pe piață și utilizate până la epuizarea stocurilor existente dacă sunt destinate animalelor de la care nu se obțin produse alimentare.
      Articolul 3
      Intrarea în vigoare
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 22 mai 2017.

               Pentru Comisie

               Președintele

            Jean-Claude JUNCKER

         (1)  JO L 268, 18.10.2003, p. 29.

         (2)  Directiva 82/471/CEE a Consiliului din 30 iunie 1982 privind anumite produse folosite în hrana animalelor (JO L 213, 21.7.1982, p. 8).

         (3)  Directiva 88/485/CEE a Comisiei din 26 iulie 1988 de modificare a anexei la Directiva 82/471/CEE a Consiliului privind anumite produse utilizate în alimentația animalelor (JO L 239, 30.8.1988, p. 36).

         (4)  EFSA Journal 2013; 11(10):3368.

         (5)  EFSA Journal 2014; 12(5):3673.

         (6)  EFSA Journal 2014; 12(10):3826.

         (7)  EFSA Journal 2015; 13(2):4015.

         (8)  EFSA Journal 2015; 13(9):4238.

         (9)  EFSA Journal 2016; 14(1):4343.

         (10)  EFSA Journal 2017; 15(2):4712.

         (11)  EFSA Journal 2017; 15(3):4705.

         ANEXĂ

                     Numărul de identificare al aditivului

                     Numele titularului autorizației

                     Aditivul

                     Compoziția, formula chimică, descrierea, metoda de analiză.

                     Specia sau categoria de animale

                     Vârsta maximă

                     Conținutul minim

                     Conținutul maxim

                     Alte dispoziții

                     Sfârșitul perioadei de autorizare

                     mg/kg de hrană completă pentru animale cu un conținut de umiditate de 12 %

                        Categoria aditivilor nutriționali. Grupa funcțională: aminoacizi, sărurile acestora și produse analoage

                     3c440

                     —

                     L-triptofan

                        Compoziția aditivului

                     Pulbere cu un conținut de L-triptofan de minimum 98 % (raportat la substanța uscată).
                     Conținut maxim de 10 mg/kg de 1,1′-etilidenă-bis-L-triptofan (EBT).

                        Caracterizarea substanței active

                     L-triptofan produs prin fermentare cu Escherichia coli KCCM 11132P sau

                        Escherichia coli DSM 25084 sau

                        Escherichia coli FERM BP-11200 sau

                        Escherichia coli FERM BP-11354 sau

                        Escherichia coli CGMCC 7.59 sau

                        Escherichia coli CGMCC 3667.
                     Formula chimică: C11H12N2O2

                     Nr. CAS: 73-22-3

                        Metode de analiză
                         (1)

                     Pentru identificarea L-triptofanului în aditivul pentru hrana animalelor:

                                 —

                                 Codexul substanțelor chimice din alimente (Food Chemical Codex) „L-tryptophan monograph”.

                           Pentru determinarea triptofanului în aditivul pentru hrana animalelor și în preamestecuri:

                                 —

                                 Cromatografie lichidă de înaltă performanță cuplată cu detectare cu fluorescență (HPLC-FD) – EN ISO 13904-2016

                           Pentru determinarea triptofanului în aditivul pentru hrana animalelor, în preamestecuri, în hrana combinată pentru animale și în materiile prime destinate hranei pentru animale:

                                 —

                                 Cromatografie lichidă de înaltă performanță (HPLC) cuplată cu detectare cu fluorescență, Regulamentul (CE) nr. 152/2009 al Comisiei (JO L 54, 26.2.2009, p. 1) (anexa III, G).

                     Toate speciile

                     —

                     —

                     —

                                 1.

                                 L-triptofanul poate fi introdus pe piață și utilizat ca aditiv sub formă de preparat.

                                 2.

                                 Operatorii din sectorul hranei pentru animale stabilesc proceduri operaționale și măsuri organizatorice destinate utilizatorilor aditivului și ai preamestecurilor, pentru a aborda riscurile potențiale în caz de inhalare și în caz de contact cu pielea sau cu ochii. Atunci când riscurile respective nu pot fi eliminate sau reduse la minimum prin astfel de proceduri și de măsuri, aditivul și preamestecurile trebuie utilizate purtând echipament individual de protecție, inclusiv echipament de protecție respiratorie, ochelari și mănuși de protecție.

                                 3.

                                 Conținutul de endotoxine al aditivului și potențialul său de pudraj trebuie să asigure o expunere maximă la endotoxine de 1 600  UI endotoxine/m3 de aer (2).

                                 4.

                                 Pentru rumegătoare, L-triptofanul trebuie protejat împotriva degradării în rumen.

                                 5.

                                 Declarații care trebuie menționate pe eticheta aditivului:
                                 Conținutul de umiditate.

                     12 iunie 2027

            (1)  Detaliile metodelor de analiză pot fi consultate la următoarea adresă a laboratorului de referință: https://ec.europa.eu/jrc/en/eurl/feed-additives/evaluation-reports

            (2)  Expunerea este calculată pe baza nivelului de endotoxine și a potențialul de pudraj al aditivului în conformitate cu metoda utilizată de EFSA (EFSA Journal 2017;15(3):4705); metoda de analiză: Farmacopeea Europeană 2.6.14. (endotoxine bacteriene).


title: Regulamentul de punere în aplicare (UE) nr. 245/2012 al Comisiei din 20 martie 2012 de modificare a Regulamentului (CE) nr. 1187/2009 în ceea ce privește exporturile de lapte și produse lactate către Republica Dominicană

text:
               21.3.2012

               RO

               Jurnalul Oficial al Uniunii Europene

               L 81/37

         REGULAMENTUL DE PUNERE ÎN APLICARE (UE) NR. 245/2012 AL COMISIEI
   din 20 martie 2012
   de modificare a Regulamentului (CE) nr. 1187/2009 în ceea ce privește exporturile de lapte și produse lactate către Republica Dominicană
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 170 și articolul 171 alineatul (1), coroborate cu articolul 4,
   întrucât:

               (1)

               Articolul 27 din Regulamentul (CE) nr. 1187/2009 al Comisiei din 27 noiembrie 2009 de stabilire a normelor speciale de aplicare a Regulamentului (CE) nr. 1234/2007 al Consiliului în ceea ce privește licențele de export și restituirile la export în sectorul laptelui și produselor lactate (2) prevede că, în cadrul contingentului la export pentru lapte praf deschis de Republica Dominicană, trebuie să se acorde prioritate produselor clasificate la anumite coduri din nomenclatura pentru restituirile la export. Această restricție a fost introdusă pentru a evita un număr excesiv de cereri de licență, care ar putea avea ca rezultat fragmentarea pieței și apariția riscului de pierdere din cota de piață pentru exportatorii Uniunii.

               (2)

               Cantitățile care au făcut obiectul cererilor pentru anul contingentar 2011/2012 au fost pentru prima dată mai mici decât cantitățile disponibile. În ceea ce privește cantitățile rămase, este oportun ca acestea să fie atribuite solicitanților care sunt interesați să primească cantități mai mari decât cele solicitate, cu condiția ca garanția să fie majorată în consecință.

               (3)

               Pentru a maximiza utilizarea contingentului în anii următori, este necesar să se extindă domeniul de aplicare al cererilor de licență la toate produsele din cadrul contingentului tarifar astfel cum se prevede în Acordul de parteneriat economic între statele CARIFORUM, pe de o parte, și Comunitatea Europeană și statele membre ale acesteia, pe de altă parte (3), ale cărui semnare și aplicare provizorie au fost aprobate prin Decizia 2008/805/CE a Consiliului (4). Mai mult, în ceea ce privește valabilitatea licențelor de export, derogarea prevăzută la articolul 6 alineatul (2) din Regulamentul (CE) nr. 1187/2009 nu trebuie să fie limitată la produsele aparținând aceleiași categorii de produse dintre categoriile enumerate în anexa I la regulamentul menționat și trebuie extinsă la toate produsele din cadrul contingentului tarifar.

               (4)

               Având în vedere că, din 2008, restituirile la export sunt fixate la 0, în cererile de licențe de export și în licențe trebuie indicate codurile din Nomenclatura combinată în locul codurilor de produse din nomenclatura pentru restituirile la export. Dispozițiile relevante trebuie adaptate în consecință.

               (5)

               În scopul unei bune gestionări, este necesar să se notifice Comisiei, înainte de 31 august, cantitățile pentru care s-au emis licențe. În schimb, notificarea privind cantitățile atribuite este superfluă și poate fi eliminată.

               (6)

               Articolul 28 alineatul (3) litera (a) din Regulamentul (CE) nr. 1187/2009 prevede că cererile de licență de export nu sunt admisibile decât dacă solicitanții depun o garanție în conformitate cu articolul 9 din regulamentul menționat. Exceptarea articolului 9 din regulamentul respectiv prevăzută la articolul 33 alineatul (1) din același regulament este, așadar, incompatibilă.

               (7)

               Prin urmare, Regulamentul (CE) nr. 1187/2009 trebuie modificat în consecință.

               (8)

               Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,

         ADOPTĂ PREZENTUL REGULAMENT:
   Articolul 1
   Regulamentul (CE) nr. 1187/2009 se modifică după cum urmează:

               1.

               La articolul 27 alineatul (2), primul paragraf se înlocuiește cu următorul text:
               „Se pot depune cereri de licență pentru toate produsele clasificate la codurile NC 0402 10, 0402 21 și 0402 29.”

               2.

               La articolul 28 alineatul (3), primul paragraf se înlocuiește cu următorul text:
               „Pentru a fi admisă, nu se poate depune decât o singură cerere de licență de export per cod de produs din Nomenclatura combinată, iar toate cererile trebuie depuse în același timp pe lângă autoritatea competentă a unui singur stat membru.”

               3.

               Articolul 31 se modifică după cum urmează:

                           (a)

                           la alineatul (1), primul paragraf se înlocuiește cu următorul text:
                           „Cel târziu în a cincea zi lucrătoare după expirarea perioadei de depunere a cererilor de licență, statele membre notifică Comisiei, pentru fiecare dintre cele două părți ale contingentului și pentru fiecare cod de produs din Nomenclatura combinată, cantitățile care au făcut obiectul unor cereri de licență sau, dacă este cazul, faptul că nu au fost depuse cereri.”;

                           (b)

                           la alineatul (2), al treilea și al patrulea paragraf se înlocuiesc cu următorul text:
                           „În cazul în care, ca urmare a aplicării a coeficientului de atribuire, se ajunge la o cantitate mai mică de 20 de tone per solicitant, solicitanții își pot retrage cererile. În astfel de cazuri, solicitanții informează autoritatea competentă în termen de trei zile lucrătoare de la data publicării deciziei Comisiei. Garanția se eliberează imediat. Autoritatea competentă notifică Comisiei, în termen de opt zile lucrătoare de la data publicării deciziei, cantitățile, defalcate în funcție de codul de produs din Nomenclatura combinată, pentru care au fost retrase cererile și cele pentru care a fost eliberată garanția.
                           În cazul în care cantitățile de produse care fac obiectul cererilor de licență nu depășesc contingentele menționate la articolul 28 alineatul (1), Comisia repartizează cantitățile rămase, proporțional cu cantitățile solicitate, prin fixarea unui coeficient de atribuire. Valoarea rezultată din aplicarea coeficientului se rotunjește în jos până la cel mai apropiat număr întreg de kilograme. Operatorii economici informează autoritatea competentă cu privire la cantitățile suplimentare pe care le acceptă, în termen de o săptămână de la data publicării coeficientului de atribuire. Garanția constituită se majorează în consecință.”

               4.

               Articolul 32 se modifică după cum urmează:

                           (a)

                           la alineatul (1), al treilea paragraf se înlocuiește cu următorul text:
                           „Până cel târziu la sfârșitul lunii februarie, statele membre notifică Comisiei, pentru ambele părți ale contingentului menționat la articolul 28 alineatul (1), cantitățile pentru care s-au emis licențe, defalcate în funcție de codul de produs din Nomenclatura combinată.”;

                           (b)

                           la alineatul (2) se adaugă următorul paragraf:
                           „În aplicarea articolului 6 alineatul (2), licența de export este valabilă, de asemenea, pentru oricare dintre produsele clasificate la codurile menționate la articolul 27 alineatul (2) primul paragraf.”;

                           (c)

                           alineatul (5) se înlocuiește cu următorul text:
                           „(5)   Până cel târziu la data de 31 august a fiecărui an, statele membre notifică Comisiei, pentru ambele părți ale contingentului menționat la articolul 28 alineatul (1) și pentru perioada anterioară de 12 luni menționată la articolul 28 alineatul (1), următoarele cantități, defalcate în funcție de codul de produs din Nomenclatura combinată:

                                       —

                                       cantitatea pentru care nu s-au emis licențe sau licențele au fost anulate;

                                       —

                                       cantitatea exportată.”

               5.

               La articolul 33, alineatul (1) se înlocuiește cu următorul text:
               „(1)   Se aplică dispozițiile capitolului II, cu excepția articolelor 7 și 10.”

         Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   Se aplică începând cu anul contingentar 2012/2013.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 20 martie 2012.

            Pentru Comisie

            Președintele

         José Manuel BARROSO

      (1)  JO L 299, 16.11.2007, p. 1.

      (2)  JO L 318, 4.12.2009, p. 1.

      (3)  JO L 289, 30.10.2008, p. 3.

      (4)  JO L 289, 30.10.2008, p. 1.


title: Regulamentul de punere în aplicare (UE) nr. 1044/2012 al Comisiei din 8 noiembrie 2012 privind acordarea unei derogări de la Regulamentul (CEE) nr. 2454/93 în ceea ce privește regulile de origine utilizate în cadrul sistemului de preferințe tarifare generalizate, pentru a lua în calcul situația specială din Guatemala legată de exporturile anumitor produse pescărești către Uniune

text:
               9.11.2012

               RO

               Jurnalul Oficial al Uniunii Europene

               L 310/28

         REGULAMENTUL DE PUNERE ÎN APLICARE (UE) NR. 1044/2012 AL COMISIEI
   din 8 noiembrie 2012
   privind acordarea unei derogări de la Regulamentul (CEE) nr. 2454/93 în ceea ce privește regulile de origine utilizate în cadrul sistemului de preferințe tarifare generalizate, pentru a lua în calcul situația specială din Guatemala legată de exporturile anumitor produse pescărești către Uniune
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (1), în special articolul 247,
   având în vedere Regulamentul (CEE) nr. 2454/93 al Comisiei din 2 iulie 1993 de stabilire a unor dispoziții de aplicare a Regulamentului (CEE) nr. 2913/92 al Consiliului de instituire a Codului vamal comunitar (2), în special articolul 89 alineatul (1) litera (b),
   întrucât:

               (1)

               Prin Regulamentul (CE) nr. 732/2008 al Consiliului (3) de aplicare a unui sistem generalizat de preferințe tarifare începând cu 1 ianuarie 2009, Uniunea a acordat Guatemalei preferințe tarifare generalizate.

               (2)

               Regulamentul (CEE) nr. 2454/93 prevede definiția conceptului de „produse originare” aplicabilă în cadrul sistemului de preferințe tarifare generalizate („SPG”). Articolul 89 din regulamentul respectiv prevede posibilitatea acordării unei derogări de la această definiție țărilor care beneficiază de SPG.

               (3)

               Printr-o scrisoare trimisă la data de 24 ianuarie 2012, Guatemala a solicitat o derogare de la regulile de origine din cadrul SPG în temeiul articolului 89 din Regulamentul (CEE) nr. 2454/93. Prin scrisorile din 28 martie 2012, 21 iunie 2012 și 27 iunie 2012, Guatemala a prezentat informații suplimentare în sprijinul cererii sale.

               (4)

               Cererea vizează o cantitate anuală totală de 4 000 tone de fileuri de ton gătite, congelate și ambalate în vid (denumite în continuare „fileuri de ton”) de la codul NC 1604 14 16 pentru perioada 1 aprilie 2012-31 decembrie 2013.

               (5)

               Cererea demonstrează că, în absența derogării, capacitatea industriei de prelucrare a peștelui din Guatemala de a exporta în continuare fileuri de ton eligibile pentru un tratament tarifar preferențial către Uniunea Europeană ar fi afectată în mod semnificativ.

               (6)

               Derogarea este așadar necesară pentru a oferi Guatemalei suficient timp pentru a-și pregăti industria de prelucrare a peștelui în vederea respectării regulilor pentru obținerea originii preferențiale a fileurilor de ton. Acest interval de timp este necesar pentru asigurarea unor fluxuri adecvate de ton originar către țară de către guvernul și întreprinderile de prelucrare din Guatemala.

               (7)

               Având în vedere fluxurile de aprovizionare și modelele de producție existente, este necesar ca derogarea să fie acordată pentru o cantitate anuală de 1 975 de tone de fileuri de ton de la codul NC ex 1604 14 16. Pentru ca derogarea temporară să se limiteze la perioada de timp necesară Guatemalei în vederea respectării regulilor pentru obținerea originii preferențiale a fileurilor de ton, ea trebuie acordată de la 1 ianuarie 2012 până la 30 iunie 2013. Volumul contingentului pentru 2013 trebuie definit proporțional cu durata derogării acordate. În consecință, volumele contingentelor trebuie stabilite la 1 975 de tone pentru 2012 și 987,5 tone pentru 2013.

               (8)

               Pentru a asigura continuitatea exporturilor de pește prelucrat eligibil pentru un tratament tarifar preferențial din Guatemala către Uniune, derogarea trebuie acordată cu efect retroactiv de la 1 ianuarie 2012.

               (9)

               Din motive de claritate și pentru ca fileurile de ton de la codul NC ex 1604 14 16 să beneficieze de derogare, este oportun să se prevadă în mod explicit că singurul material neoriginar care poate fi utilizat la fabricarea respectivelor fileuri de ton este tonul de la pozițiile 0302 sau 0303 din Sistemul armonizat.

               (10)

               Regulamentul (CEE) nr. 2454/93 prevede norme de gestionare a contingentelor tarifare. Pentru a asigura o gestionare eficientă, în contextul unei strânse cooperări între autoritățile din Guatemala, autoritățile vamale ale Uniunii și Comisie, este necesar ca aceste norme să se aplice mutatis mutandis cantităților importate în temeiul derogării acordate prin prezentul regulament.

               (11)

               Pentru a permite o monitorizare eficientă a utilizării derogării, este necesar să se prevadă obligația autorităților din Guatemala de a transmite periodic Comisiei date privind certificatele de origine tip A care au fost eliberate.

               (12)

               Măsurile prevăzute de prezentul regulament sunt conforme cu avizul Comitetului Codului vamal,

         ADOPTĂ PREZENTUL REGULAMENT:
   Articolul 1
   Prin derogare de la articolele 72, 73 și 75-79 din Regulamentul (CEE) nr. 2454/93, fileurile de ton gătite, congelate și ambalate în vid de la codul NC ex 1604 14 16 produse în Guatemala din ton neoriginar de la pozițiile 0302 sau 0303 din Sistemul armonizat sunt considerate originare din Guatemala în conformitate cu dispozițiile prevăzute la articolele 2, 3 și 4 din prezentul regulament.
   Articolul 2
   Derogarea prevăzută la articolul 1 se aplică produselor exportate din Guatemala și declarate în vederea punerii în liberă circulație în Uniune în perioada 1 ianuarie 2012-30 iunie 2013 și în limita cantităților prevăzute în anexa la prezentul regulament.
   Articolul 3
   Cantitățile stabilite în anexa la prezentul regulament sunt gestionate în conformitate cu articolele 308a, 308b și 308c din Regulamentul (CEE) nr. 2454/93.
   Articolul 4
   Autoritățile vamale din Guatemala iau măsurile necesare pentru a efectua controale cantitative asupra exporturilor produselor menționate la articolul 1.
   Rubrica 4 a certificatelor de origine tip A eliberate de autoritățile competente din Guatemala în aplicarea prezentului regulament trebuie să cuprindă una dintre următoarele mențiuni:

               —

               „Derogation – Commission Implementing Regulation (EU) No 1044/2012”;

               —

               „Excepción – Reglamento de Ejecución (UE) no 1044/2012 de la Comisión”.

         Autoritățile competente din Guatemala transmit Comisiei, până la sfârșitul lunii următoare fiecărui trimestru, o declarație trimestrială a cantităților pentru care au fost eliberate certificate de origine tip A în conformitate cu prezentul regulament, precum și numerele de serie ale certificatelor respective.
   Articolul 5
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   Se aplică de la 1 ianuarie 2012.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 8 noiembrie 2012.

            Pentru Comisie

            Președintele

         José Manuel BARROSO

      (1)  JO L 302, 19.10.1992, p. 1.

      (2)  JO L 253, 11.10.1993, p. 1.

      (3)  JO L 211, 6.8.2008, p. 1.

      ANEXĂ

                  Nr. de ordine

                  Cod NC

                  Descrierea mărfurilor

                  Perioadă

                  Cantități
                  (greutate netă în tone)

                  09.1627

                  ex 1604 14 16

                  Fileuri de ton gătite, congelate și ambalate în vid

                  1.1.2012-31.12.2012

                  1 975

                  1.1.2013-30.6.2013

                  987,5


title: Regulamentul de punere în aplicare (UE) nr. 74/2013 al Comisiei din 25 ianuarie 2013 de modificare a Regulamentului (UE) nr. 1125/2010 în ceea ce privește centrele de intervenție pentru cereale din Germania, Spania și Slovacia

text:
               26.1.2013

               RO

               Jurnalul Oficial al Uniunii Europene

               L 26/17

         REGULAMENTUL DE PUNERE ÎN APLICARE (UE) NR. 74/2013 AL COMISIEI
   din 25 ianuarie 2013
   de modificare a Regulamentului (UE) nr. 1125/2010 în ceea ce privește centrele de intervenție pentru cereale din Germania, Spania și Slovacia
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 41 coroborat cu articolul 4,
   întrucât:

               (1)

               Regulamentul (UE) nr. 1125/2010 al Comisiei din 3 decembrie 2010 de stabilire a centrelor de intervenție pentru cereale și de modificare a Regulamentului (CE) nr. 1173/2009 (2) indică, în anexa sa, centrele de intervenție pentru cereale.

               (2)

               Conform articolului 55 alineatul (1) din Regulamentul (UE) nr. 1272/2009 al Comisiei din 11 decembrie 2009 de stabilire a normelor de punere în aplicare a Regulamentului (CE) nr. 1234/2007 al Consiliului cu privire la achiziționarea și vânzarea produselor agricole în cadrul schemei de intervenție publică (3), Germania, Spania și Slovacia au comunicat Comisiei lista modificată a centrelor lor de intervenție pentru cereale, precum și lista spațiilor de depozitare (4) aferente acestor centre asupra cărora s-a convenit că îndeplinesc condițiile minime prevăzute de legislația Uniunii.

               (3)

               Prin urmare, este oportun să se modifice Regulamentul (UE) nr. 1125/2010 în consecință și să se publice pe internet lista spațiilor de depozitare aferente acestora, precum și toate informațiile necesare operatorilor implicați în intervenția publică.

               (4)

               Măsurile prevăzute în prezentul regulament sunt conforme cu avizul Comitetului de gestionare a organizării comune a piețelor agricole,

         ADOPTĂ PREZENTUL REGULAMENT:
   Articolul 1
   Anexa la Regulamentul (UE) nr. 1125/2010 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 25 ianuarie 2013.

            Pentru Comisie

            Președintele

         José Manuel BARROSO

      (1)  JO L 299, 16.11.2007, p. 1.

      (2)  JO L 318, 4.12.2010, p. 10.

      (3)  JO L 349, 29.12.2009, p. 1.

      (4)  Adresele spațiilor de depozitare ale centrelor de intervenție sunt disponibile pe site-ul web EUROPA/agricultură al Comisiei Europene http://ec.europa.eu/agriculture/cereals/legislation/index_en.htm

      ANEXĂ
      Anexa la Regulamentul (UE) nr. 1125/2010 se modifică după cum urmează:

                  1.

                  Secțiunea intitulată „GERMANIA” se înlocuiește cu următorul text:
                  „GERMANIA
                  Aschersleben
                  Augsburg
                  Bad Gandersheim
                  Bad Oldesloe
                  Beverungen
                  Brandenburg
                  Bremen
                  Bülstringen
                  Buttstädt
                  Dessau-Roßlau
                  Drebkau
                  Ebeleben
                  Eilenburg
                  Emden
                  Flensburg
                  Gransee
                  Großschirma
                  Güstrow
                  Hamburg
                  Hameln
                  Herzberg
                  Hildesheim
                  Holzminden
                  Itzehoe
                  Kappeln
                  Karstädt
                  Kiel
                  Klötze
                  Krefeld
                  Kyritz
                  Lübeck
                  Ludwigshafen
                  Magdeburg
                  Malchin
                  Neustadt
                  Nienburg
                  Northeim
                  Pollhagen
                  Querfurt
                  Regensburg
                  Rethem/Aller
                  Riesa
                  Rosdorf
                  Rostock
                  Schwerin
                  Tangermünde
                  Trebsen
                  Uelzen
                  Wismar
                  Witzenhausen”

                  2.

                  Secțiunea intitulată „SPANIA” se înlocuiește cu următorul text:
                  „SPANIA
                  Andalucia
                  Aragon
                  Castilla y Leon
                  Castilla La Mancha
                  Extremadura
                  Navarra”

                  3.

                  Secțiunea intitulată „SLOVACIA” se înlocuiește cu următorul text:
                  „SLOVACIA
                  Bratislava
                  Trnava
                  Dunajská Streda
                  Nitra
                  Dvory nad Žitavou
                  Bánovce nad Bebravou
                  Martin
                  Veľký Krtíš
                  Rimavská Sobota
                  Šurany
                  Košice”